অফিস যাওয়ার সময় সাপের লেজের মত বিরাট লাইনের শেষে দাঁড়িয়ে নাস্তানাবুদ হতে হবে না আর। লোকাল ট্রেনের টিকিট কাটতে আর লাইন দিতে হবে না। রেল সূত্রে খবর, রেলযাত্রায় আরও দ্রুততা আনতে, নয়া ব্যবস্থা চালু করা হচ্ছে। 
আপাতত শিয়ালদহ শাখায় পরীক্ষামূলক ভাবে চালু হচ্ছে অ্যাপ মারফত টিকিট কাটার ব্যবস্থা। ‘ইউপিএস অ্যাপ’-এই নামের একটি অ্যাপ চালু করতে চলেছে রেল। সেই অ্যাপের দ্বারাই কিউ আর কোড-এর মাধ্যমে রেলের টিকিট কাটা যাবে। 
স্টেশনে থাকা যন্ত্রে নিজের ফোন স্ক্যান করে টিকিট কাটা যাবে। ফোন স্ক্যান করলে নিজস্ব কোডটি জেনারেট হবে। সেটিই বৈধ টিকিট নম্বর। টিকিট পরীক্ষককে সেটি দেখালেই চলবে।
এই প্রযুক্তির ফলে তিনটি উপকার হবে—
• পেপারলেস টিকিটের বন্দোবস্ত করা যাবে।
• পরিষেবাতে দ্রুততা আনা যাবে। কারণ, অফিস টাইমে টিকিটের জন্য লাইনে দাঁড়াতে হবে না। 
• নিত্য যাত্রীদের রেল যাতায়াত ক্যাশলেস হবে।